9.  การจัดการ

    1.  โครงสร้างองค์กรบริษัท เอส. แพ็ค แอนด์ พริ้นท์ จำกัด (มหาชน) ณ วันที่ 31
        ธันวาคม 2553

  []

  โครงสร้างองค์กรบริษัท สหกิจบรรจุภัณฑ์ จำกัด ณ วันที่ 31 ธันวาคม 2553

[]

  9.2 โครงสร้างการจัดการ

โครงสร้างกรรมการของบริษัทฯ ประกอบด้วยคณะกรรมการ 3 ชุด ได้แก่ คณะกรรมการบริษัท
คณะกรรมการตรวจสอบ และคณะกรรมการบริหาร โดยมีรายชื่อและขอบเขตอำนาจหน้าที่ดังนี้

1.  คณะกรรมการบริษัทฯ ณ วันที่ 9 เมษายน 2553 มีจำนวน 8 คน ประกอบด้วย

  []

  กรรมการผู้มีอำนาจลงนามแทนบริษัทฯ

กรรมการผู้มีอำนาจลงนามแทนบริษัทฯ คือ นายยุทธ ชินสุภัคกุล ลงลายมือชื่อร่วมกับ นายเศวต
รมฤทธา หรือ นายวีระ เหล่าวิทวัส รวมเป็นสองคนและประทับตราสำคัญของบริษัทฯ

อำนาจหน้าที่ของคณะกรรมการบริษัทฯ 

คณะกรรมการบริษัทฯ มีอำนาจและหน้าที่จัดการบริษัทฯ ให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความสุจริต
และระมัดระวังรักษาผลประโยชน์ของบริษัทฯ รวมทั้งกำหนดเป้าหมาย แนวทาง นโยบาย
แผนงานและงบประมาณของบริษัทฯ ควบคุมกำกับดูแลการบริหาร
และการจัดการของคณะกรรมการบริหารให้เป็นไปตามนโยบายที่ได้รับมอบหมาย
เว้นแต่ในเรื่องดังต่อไปนี้ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
ได้แก่ เรื่องที่กฎหมายกำหนดให้ต้องได้รับมติอนุมัติของที่ประชุมผู้ถือหุ้น เช่น การเพิ่มทุน การลดทุน
การออกหุ้นกู้ การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น
หรือการซื้อหรือรับโอนกิจการของบริษัทอื่นมาเป็นของบริษัทฯ
การแก้ไขหนังสือบริคณห์สนธิหรือข้อบังคับ
รวมถึงการทำรายการที่เกี่ยวโยงกันและการซื้อและขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
หรือตามที่หน่วยงานราชการอื่นๆ กำหนด

2.  คณะกรรมการตรวจสอบ

คณะกรรมการบริษัทฯ และที่ประชุมวิสามัญผู้ถือหุ้นครั้งที่ 1/2546
ได้มีมติแต่งตั้งคณะกรรมการตรวจสอบ ณ วันที่ 22 ธันวาคม 2546
โดยคณะกรรมการตรวจสอบประกอบด้วย

[]อำนาจหน้าที่ของคณะกรรมการตรวจสอบและกรรมการอิสระ

1.  สอบทานรายงานงบการเงินรายไตรมาสและประจำปีร่วมกับฝ่ายบริหารและผู้สอบบัญชี
    เพื่อให้มั่นใจว่าระบบบัญชีและรายงานทางการเงินของบริษัทฯ มีความถูกต้อง เชื่อถือได้
    และเปิดเผยข้อมูลที่สำคัญครบถ้วน เพียงพอ และทันเวลา
    เป็นไปตามมาตรฐานการบัญชีและกฎระเบียบที่เกี่ยวข้อง

2.  สอบทานให้บริษัท และบริษัทในเครือ มีระบบการควบคุมภายใน (Internal Control)
    ระบบการตรวจสอบภายในที่เพียงพอ การบริหารความเสี่ยงที่เหมาะสมและมีประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    หรือข้อกำหนดของตลาดหลักทรัพย์ นโยบาย กฎ ระเบียบ ข้อบังคับ และกฎหมายอื่นๆ
    ที่เกี่ยวข้องกับบริษัทฯ

4.  สอบทานหลักฐานหากมีข้อสงสัยเกี่ยวกับการดำเนินการที่อาจมีผลกระทบอย่างมีนัยสำคัญต่อฐานะการเงิน
    และผลการดำเนินงานของบริษัทฯ หรือมีความขัดแย้งทางผลประโยชน์
    หรือการฝ่าฝืนกฎหมายและข้อกำหนดที่เกี่ยวข้อง ที่อาจมีผลกระทบต่อการดำเนินงานของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลเป็นประโยชน์สูงสุดต่อบริษัทฯ

6.  พิจารณาคัดเลือก และเสนอแต่งตั้งบุคคลซึ่งมีความเป็นอิสระ
    เพื่อทำหน้าที่เป็นผู้สอบบัญชีของบริษัทฯ รวมถึงพิจารณาเสนอค่าตอบแทนของผู้สอบบัญชี
    โดยคำนึงถึงความน่าเชื่อถือ
    ความเพียงพอของทรัพยากรและปริมาณงานตรวจสอบของสำนักตรวจสอบบัญชีนั้น
    รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัทฯ
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

7.  สอบทานความถูกต้องและประสิทธิผลของเทคโนโลยีสารสนเทศที่เกี่ยวข้องกับรายงานการเงิน
    และการควบคุมภายใน

8.  ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

9.  สอบทานแผนงานตรวจสอบภายในของบริษัทฯ ตามวิธีการและมาตรฐานที่ยอมรับโดยทั่วไป

10. พิจารณาความเป็นอิสระของหน่วยงานตรวจสอบภายใน รวมถึงให้คำแนะนำในเรื่องงบประมาณ
    และกำลังพลของแผนการตรวจสอบระบบงานภายในและประเมินผลการปฏิบัติงานประจำปีของผู้ตรวจสอบภายใน

11. จัดทำรายงานของคณะกรรมการตรวจสอบ
    ลงนามโดยประธานคณะกรรมการตรวจสอบและเปิดเผยไว้ในรายงานประจำปีของบริษัทฯ
    ตามหลักเกณฑ์ที่ตลาดหลักทรัพย์ฯ กำหนด

12. คณะกรรมการตรวจสอบ
    อาจแสวงหาความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็นด้วยค่าใช้จ่ายของบริษัทฯ
    โดยความเห็นชอบของคณะกรรมการบริษัท ทั้งนี้
    การดำเนินการว่าจ้างให้เป็นไปตามระเบียบข้อกำหนดของบริษัทฯ

13. ประธานกรรมการตรวจสอบ หรือกรรมการตรวจสอบต้องเข้าร่วมประชุมผู้ถือหุ้นของบริษัทฯ
    เพื่อชี้แจงในเรื่องเกี่ยวกับคณะกรรมการตรวจสอบ หรือการแต่งตั้งผู้สอบบัญชี

14. พิจารณาทบทวนและปรับปรุงกฎบัตรคณะกรรมการตรวจสอบ

15. ปฏิบัติงานอื่นใดตามที่คณะกรรมการบริษัทฯ
    มอบหมายด้วยความเห็นชอบจากคณะกรรมการตรวจสอบ

ทั้งนี้ คณะกรรมการตรวจสอบทุกท่านเป็นกรรมการที่มีความเป็นอิสระ
ไม่ได้เป็นเจ้าหน้าที่หรือลูกจ้างของบริษัทฯ
และในการปฏิบัติหน้าที่ของคณะกรรมการตรวจสอบดังที่กล่าวมานี้
คณะกรรมการตรวจสอบมีความรับผิดชอบต่อบุคคลภายนอก

1.  []คณะกรรมการบริหาร ณ วันที่ 9 เมษายน 2553 มีจำนวน 3 คน ประกอบด้วย

  อำนาจหน้าที่ของคณะกรรมการบริหาร

1.  กำหนดนโยบาย ทิศทาง กลยุทธ์
    และหลักในการดำเนินธุรกิจให้สอดคล้องกับเป้าหมายที่ได้รับมอบหมายจากคณะกรรมการบริษัท

2.  จัดทำโครงสร้างองค์กร อำนาจบริหารองค์กร โดยให้ครอบคลุมทุกรายละเอียดการคัดเลือก
    การว่าจ้าง การโยกย้าย การฝึกอบรม และการเลิกจ้างพนักงานบริษัท
    ยกเว้นตำแหน่งประธานเจ้าหน้าที่บริหาร

3.  พิจารณาการจัดสรรงบประมาณประจำปีที่ประธานเจ้าหน้าที่บริหารนำเสนอ
    เพื่อกลั่นกรองก่อนนำเสนอคณะกรรมการบริษัทพิจารณาอนุมัติ

4.  ตรวจสอบ ติดตามการดำเนินนโยบาย และแนวทางบริหารงานต่างๆ ของบริษัทฯ
    ที่กำหนดเอาไว้ให้เป็นไปอย่างมีประสิทธิภาพ

5.  มีอำนาจพิจารณา กลั่นกรอง
    การลงทุนในธุรกิจที่เกี่ยวข้องกับธุรกิจหลักหรือธุรกิจที่ไม่เกี่ยวข้องกับธุรกิจหลักก่อนนำเสนอคณะกรรมการบริษัทพิจารณาอนุมัติ

6.  มีอำนาจพิจารณาอนุมัติการให้กู้ยืมเงินหรือการขอสินเชื่อเงินกู้ยืมจากสถาบันการเงิน ไม่เกิน
    50 ล้านบาท รวมถึงการเข้าเป็นผู้ค้ำประกันให้แก่บริษัทย่อย
    โดยให้นำเสนอคณะกรรมการเพื่อทราบด้วย หากเกินวงเงินที่กำหนด
    ให้นำเสนอคณะกรรมการบริษัทพิจารณาอนุมัติ

7.  มีอำนาจพิจารณาจัดสรรเงินบำเหน็จ เงินรางวัล หรือผลตอบแทนต่างๆ
    ที่ได้รับอนุมัติจากคณะกรรมการบริษัท

8.  ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

  ทั้งนี้
  คณะกรรมการบริหารอาจมอบอำนาจช่วงให้พนักงานระดับบริหารของบริษัทมีอำนาจอนุมัติทางการเงินเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็นสมควร

  อนึ่ง การอนุมัติรายการใดๆ ข้างต้น
  จะต้องไม่มีลักษณะเป็นการอนุมัติรายการที่ทำให้คณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด (ตามข้อบังคับบริษัทฯ
  และตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด) ทำกับบริษัทฯ
  หรือบริษัทย่อย ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

  []ผู้บริหาร ณ วันที่ 9 เมษายน 2553 มีจำนวน 8 คน ประกอบด้วย

อำนาจหน้าที่ของประธานเจ้าหน้าที่บริหาร

1.  มีอำนาจควบคุมการบริหารงานของบริษัทฯ
    ให้เป็นไปตามนโยบายที่คณะกรรมการบริหารกำหนดไว้
    และรายงานผลการดำเนินงานต่อคณะกรรมการบริหาร

2.  พิจารณาการจัดสรรงบประมาณประจำปีที่ฝ่ายบริหารจัดทำเพื่อนำเสนอให้คณะกรรมการบริหารพิจารณาอนุมัติ
    รวมทั้งควบคุมการใช้จ่ายงบประมาณประจำปีของแต่ละหน่วยงาน

3.  พิจารณาประเมินการดำเนินงานของบริษัทฯ อย่างสม่ำเสมอ
    เพื่อป้องกันความเสี่ยงจากปัจจัยต่างๆ ไม่ว่าจากภายในหรือภายนอกบริษัทฯ

4.  มีอำนาจสั่งการ ออกระเบียบ ประกาศ บันทึก
    เพื่อให้การปฏิบัติงานเป็นไปตามนโยบายหรือผลประโยชน์ของบริษัทฯ

5.  พิจารณาการเข้าทำสัญญาเกี่ยวกับธุรกิจของบริษัทฯ และสัญญาต่างๆ
    ซึ่งเป็นผลประโยชน์ในกิจการของบริษัทฯ รวมทั้งกำหนดขั้นตอนและวิธีการจัดทำสัญญาดังกล่าว
    ซึ่งไม่เกินวงเงิน 20 ล้านบาท
    โดยให้นำเสนอกรรมการบริหารและกรรมการบริษัทเพื่อทราบด้วย

6.  พิจารณาการนำสิทธิและทรัพย์สินของบริษัทฯ ไปก่อภาระผูกพันใดกับบุคคล บริษัท ห้างร้าน
    หรือสถาบันการเงิน เพื่อนำเสนอคณะกรรมการบริหารอนุมัติ

7.  พิจารณาผลกำไรและขาดทุนของบริษัทฯ
    การเสนอจ่ายเงินปันผลระหว่างกาลหรือเงินปันผลประจำปี
    เพื่อเสนอคณะกรรมการบริหารอนุมัติ

8.  ดำเนินการใดๆ เพื่อสนับสนุนการดำเนินงานของบริษัทฯ
    ตามการให้อำนาจจากคณะกรรมการบริษัท ซึ่งอยู่ภายใต้นโยบายของคณะกรรมการ

  ทั้งนี้ อำนาจหน้าที่ของประธานเจ้าหน้าที่บริหารดังกล่าวข้างต้น
  จะไม่รวมถึงอำนาจที่ทำให้ประธานเจ้าหน้าที่บริหารสามารถอนุมัติรายการที่ตน
  หรือบุคคลที่อาจมีความขัดแย้ง มีส่วนได้เสีย หรืออาจมีความขัดแย้งทางผลประโยชน์อื่นใด
  (ตามข้อบังคับบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
  ทำกับบริษัทฯ หรือบริษัทย่อย
  ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

2.  การสรรหากรรมการและผู้บริหาร

แม้ว่าบริษัทฯ จะไม่มีคณะกรรมการสรรหาเพื่อคัดเลือกบุคคลที่จะแต่งตั้งเป็นกรรมการ แต่บริษัทฯ
มีนโยบายที่จะสรรหาและคัดเลือกบุคคลที่สามารถเอื้อประโยชน์ต่อธุรกิจของบริษัทฯ ได้ ทั้งนี้
จะต้องพิจารณาจากปัจจัยหลายประการประกอบ เช่น ความรู้ความสามารถ
และประสบการณ์ที่เกี่ยวข้องกับธุรกิจ เป็นต้น
โดยได้กำหนดหลักเกณฑ์ในการแต่งตั้งและถอดถอนกรรมการดังนี้

1.  คณะกรรมการบริษัทประกอบด้วยกรรมการอย่างน้อย 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    และกรรมการของบริษัทฯ ต้องมีคุณสมบัติตามที่กฎหมายกำหนด

2.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสาม
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม

  กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้จับฉลากกันว่าผู้ใดจะออก ส่วนปีหลังๆ ต่อไป
  ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  โดยกรรมการซึ่งพ้นจากตำแหน่งแล้วอาจได้รับเลือกตั้งใหม่ได้

3.  ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

    2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 3.1 เลือกตั้งบุคคลเดียว
        หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้รับคะแนนเสียงสูงสุดตามลำดับลงมา
        เป็นผู้ได้รับเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
        ในกรณีที่บุคคลซึ่งได้รับเลือกตั้งในลำดับถัดลงมา
        มีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
        ให้ประธานที่ประชุมเป็นผู้ออกเสียงชี้ขาด

4.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายมหาชนเข้าเป็นกรรมการแทนตำแหน่งกรรมการที่ว่างในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน

  บุคคลซึ่งเข้าเป็นกรรมการแทนตามวรรคหนึ่ง
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน
  มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

5.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

    2.  ค่าตอบแทนผู้บริหาร

        1.  ค่าตอบแทนที่เป็นตัวเงิน

    -   กรรมการ

  สำหรับงวดบัญชีสิ้นสุด ณ วันที่ 31 ธันวาคม 2552 และ ปี 2553 บริษัทฯ
  มีการจ่ายค่าตอบแทนกรรมการ จำนวน 8 ท่าน เป็นจำนวนเงินปีละ 576,000 บาทและ
  597,000 บาทตามลำดับ ในปี 2552 บริษัทฯ จ่ายโบนัสให้แก่กรรมการ 8 ท่าน จำนวน
  96,000 บาท ส่วนปี 2553 บริษัทฯ จ่ายโบนัสให้แก่กรรมการจำนวน 8 ท่าน เป็นจำนวนเงิน
  100,800 บาท

  - กรรมการตรวจสอบ

  สำหรับปี 2553 บริษัทฯ
  มีการจ่ายค่าตอบแทนให้แก่กรรมการตรวจสอบกรณีที่มีการประชุมนัดพิเศษจำนวนเงิน 5,300
  บาทต่อการประชุม 1 ครั้ง โดยมีการประชุมจำนวน 6 ครั้งในปี
  2553และมีการจ่ายค่าเบี้ยประชุมจำนวน 78,600 บาท ในปี 2552 มีการประชุมจำนวน 4
  ครั้งและจ่ายค่าเบี้ยประชุม 5,000 บาทต่อการประชุมเป็นจำนวนเงิน 45,000 บาท

-   กรรมการบริหาร และผู้บริหาร

  สำหรับงวดสิ้นปีบัญชีสิ้นสุด ณ วันที่ 31 ธันวาคม 2553 บริษัทฯ
  มีการจ่ายค่าตอบแทนแก่กรรมการบริหารและผู้บริหาร โดยทั้ง 8
  ท่านจะรับค่าตอบแทนในรูปเงินเดือนและโบนัส เป็นจำนวนทั้งสิ้น 6.16 ล้านบาทและในปี 2552
  บริษัทฯ มีการจ่ายค่าตอบแทนแก่ผู้บริหารทั้ง 8 ท่านในรูปเงินเดือนและโบนัส
  เป็นจำนวนเงินทั้งสิ้น 5.99 ล้านบาท

1.  ค่าตอบแทนอื่นๆ สำหรับกรรมการบริษัท กรรมการบริหาร และผู้บริหาร

-   บริษัทฯ ได้จัดตั้งกองทุนสำรองเลี้ยงชีพให้แก่ผู้บริหาร เริ่มตั้งแต่งวดเดือนกรกฎาคม 2546
    เป็นต้นมา โดยผู้บริหารจะจ่ายเงินสะสมในอัตราร้อยละ 3-5 ของค่าจ้างทุกเดือน ในขณะที่

  บริษัทฯ จะจ่ายเงินสมทบในอัตราเท่ากัน โดยในปี 2553 มีการจ่ายเงินสมทบกองทุนสำรอง
  เลี้ยงชีพสำหรับผู้บริหาร 8 ท่านจำนวนเงิน 0.27 ล้านบาท ในปี 2552 จำนวน 8 ท่านเป็นเงิน
  0.26 ล้านบาท

3.  การกำกับดูแลกิจการ

คณะกรรมการบริษัทได้ร่วมกันกำหนดแนวทางการกำกับดูแลกิจการของบริษัทฯ
ซึ่งเป็นไปตามข้อพึงปฏิบัติที่ดีตามแนวทางของตลาดหลักทรัพย์ และกรรมการของบริษัทฯ
ซึ่งจะสามารถสรุปได้ดังนี้

1.  นโยบายเกี่ยวกับการกำกับดูแลกิจการ

  บริษัทฯ กำหนดแนวนโยบายเกี่ยวกับการกำกับดูแลกิจการดังนี้

1.  ให้ความเป็นธรรมต่อผู้ถือหุ้นและปฏิบัติต่อผู้ถือหุ้นอย่างเท่าเทียมกัน

2.  จัดโครงสร้างคณะกรรมการแบ่งตามหน้าที่ ความรับผิดชอบ
    โดยนอกจากคณะกรรมการบริษัทแล้ว อาจมีการแต่งตั้งคณะกรรมการคณะอื่นได้ นอกจากนี้
    ให้มีการกำหนดบทบาท หน้าที่ และความรับผิดชอบของคณะกรรมการแต่ละคณะอย่างชัดเจน

3.  ดำเนินธุรกิจด้วยความโปร่งใส
    และให้ความสำคัญต่อการเปิดเผยข้อมูลอย่างชัดเจนและเพียงพอในเวลาที่เหมาะสม

4.  ดำเนินธุรกิจด้วยความระมัดระวัง โดยเฉพาะอย่างยิ่งในด้านความเสี่ยง ให้มีการประเมิน
    วางกลยุทธ์แก้ไข และติดตามบริหารความเสี่ยงอย่างเหมาะสมและสม่ำเสมอ

5.  สร้างสำนึกในการปฏิบัติงานอย่างมีจริยธรรมและถูกต้องชอบธรรมให้แก่ผู้บริหารและพนักงาน

    1.  ผู้ถือหุ้น : สิทธิและความเท่าเทียมกัน

  บริษัทฯ ให้ความสำคัญเกี่ยวกับสิทธิของผู้ถือหุ้นทุก ๆ คน อย่างเท่าเทียมกัน เช่น
  บริษัทจะแจ้งให้ผู้ถือหุ้นทราบถึงความคืบหน้าการดำเนินงานของบริษัท อย่างสม่ำเสมอ
  และในการประชุมผู้ถือหุ้นบริษัทฯ
  เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ สอบถาม
  และแสดงความคิดเห็นและข้อเสนอแนะต่างๆ สำหรับรายงานการประชุมผู้ถือหุ้นนั้น ที่ผ่านมา
  บริษัทฯ ได้จัดทำรายงานการประชุมผู้ถือหุ้นแล้วเสร็จภายใน 7 วันหลังการประชุมผู้ถือหุ้น
  โดยได้จัดเก็บรายงานการประชุมอย่างเป็นระเบียบเพื่อให้ผู้ถือหุ้นสามารถตรวจสอบได้

2.  สิทธิของผู้มีส่วนได้เสียกลุ่มต่างๆ

  บริษัทฯ ให้ความสำคัญต่อสิทธิของผู้มีส่วนได้เสียทุกกลุ่มที่เกี่ยวข้องดังนี้

  1. พนักงาน บริษัทฯปฏิบัติต่อพนักงานทุกคนอย่างเท่าเทียมเป็นธรรมและให้ผลตอบแทนที่เหมาะสม

  2. คู่ค้าและเจ้าหนี้ บริษัทฯ ปฏิบัติต่อคู่ค้าและเจ้าหนี้อย่าง เป็นธรรม
  เป็นไปตามเงื่อนไขทางการค้า และ/หรือ ข้อตกลงในสัญญาที่ทำร่วมกัน

  3. ลูกค้า บริษัทฯ ผลิตสินค้าที่มีคุณภาพและตอบสนองความต้องการของลูกค้า
  โดยให้ความสำคัญกับการบริการและความตรงต่อเวลาควบคู่กันไป

  4. คู่แข่ง บริษัทฯ ประพฤติตามกติกาการแข่งขันที่ดี
  และหลีกเลี่ยงวิธีการไม่สุจริตเพื่อทำลายคู่แข่ง

  ทั้งนี้บริษัทฯ จะปฏิบัติตามกฎหมายและกฎระเบียบต่างๆ ที่เกี่ยวข้อง
  เพื่อดูแลสิทธิของผู้มีส่วนได้เสียข้างต้นเป็นอย่างดี

3.  การประชุมผู้ถือหุ้น

  บริษัทฯ คำนึงถึงความสะดวกในการเข้าร่วมประชุมของผู้ถือหุ้น
  โดยได้จัดการประชุมในสถานที่ที่สะดวกต่อการเดินทาง ซึ่งไม่ขัดต่อข้อบังคับของบริษัทฯ
  และบริษัทฯ
  ได้นำส่งหนังสือนัดประชุมผู้ถือหุ้นพร้อมระเบียบวาระการประชุมให้แก่ผู้ถือหุ้นล่วงหน้าไม่น้อยกว่า 7
  วันก่อนวันประชุม ตามที่กำหนดในข้อบังคับของบริษัทฯ นอกจากนี้ บริษัทฯ
  มีนโยบายที่จะเปิดโอกาสให้ผู้ถือหุ้นสามารถมอบอำนาจให้กรรมการอิสระเป็นตัวแทนเข้าร่วมประชุมและออกเสียงลงคะแนนในที่ประชุมผู้ถือหุ้นได้
  ภายหลังจากที่บริษัทฯ เสนอขายหุ้นต่อประชาชนทั่วไป
  เพื่อเป็นการอำนวยความสะดวกให้แก่ผู้ถือหุ้นรายย่อยอีกทางหนึ่ง นอกจากนี้ ภายหลังจากที่บริษัทฯ
  เสนอขายหุ้นต่อประชาชนทั่วไปแล้ว บริษัทฯ
  มีนโยบายที่จะให้คณะกรรมการบริษัทเข้าร่วมการประชุมผู้ถือหุ้นโดยพร้อมเพรียงกัน

4.  ภาวะผู้นำและวิสัยทัศน์

  คณะกรรมการของบริษัทฯ ประกอบด้วยกรรมการที่มีความรู้ ความสามารถ
  และประสบการณ์ในการดำเนินธุรกิจ ทำหน้าที่กำหนดนโยบาย วิสัยทัศน์ กลยุทธ์ เป้าหมาย
  ภารกิจ แผนธุรกิจ และงบประมาณของบริษัทฯ
  ตลอดจนกำกับดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผลภายใต้กรอบของกฎหมาย
  วัตถุประสงค์ ข้อบังคับของบริษัท และมติที่ประชุมผู้ถือหุ้น ด้วยความรับผิดชอบ
  ซื่อสัตย์สุจริตระมัดระวัง ตามหลักการข้อพึงปฏิบัติที่ดี
  เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น นอกจากนี้
  บริษัทฯ ยังได้ให้ความสำคัญอย่างยิ่งต่อระบบการควบคุมภายใน การตรวจสอบภายใน
  และมาตรการบริหารความเสี่ยงที่มีประสิทธิผล
  รวมทั้งมีการติดตามการดำเนินการในเรื่องดังกล่าวอย่างสม่ำเสมอ
  เพื่อให้ระบบการควบคุมภายในมีประสิทธิภาพและเกิดประสิทธิผลสูงุดต่อบริษัทฯ นอกจากนี้
  คณะกรรมการบริษัทยังเป็นผู้พิจารณาการกำหนดและการแยกบทบาทหน้าที่
  และความรับผิดชอบระหว่างคณะกรรมการบริษัท คณะกรรมการตรวจสอบ คณะกรรมการบริหาร
  และประธานเจ้าหน้าที่บริหารอย่างชัดเจน

5.  ความขัดแย้งทางผลประโยชน์

  เพื่อป้องกันความขัดแย้งทางผลประโยชน์ บริษัทฯ
  ได้กำหนดให้คณะกรรมการตรวจสอบเป็นผู้อนุมัติรายการระหว่างกัน ดังรายละเอียดในข้อ 11
  นอกจากนี้ บริษัทฯ
  ได้เปิดเผยรายละเอียดของรายการระหว่างกันที่เกิดขึ้นในงบการเงินตามมาตรฐานการบัญชีที่กำหนด

  นอกจากความขัดแย้งทางผลประโยชน์ ในการดำเนินธุรกิจของบริษัท บริษัทฯ
  ยังมีการดูแลเรื่องการใช้ข้อมูลภายใน โดยบริษัทฯ มีนโยบายให้ผู้บริหารปฏิบัติตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  และห้ามการใช้ข้อมูลภายในเพื่อผลประโยชน์ของตนเอง

6.  จริยธรรมธุรกิจ

  บริษัทฯ กำหนดให้กรรมการบริษัทปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
  (Code of Best Practices) ตามแนวทางของตลาดหลักทรัพย์แห่งประเทศไทย
  โดยคณะกรรมการต้องทราบถึงบทบาทหน้าที่และความรับผิดชอบว่า จะต้องใช้ความรู้
  ความสามารถ
  และประสบการณ์ที่จะเป็นประโยชน์ต่อการดำเนินธุรกิจอย่างมีจริยธรรมในการดำเนินธุรกิจ
  ต้องปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัทฯ
  ตลอดจนมติที่ประชุมผู้ถือหุ้นด้วยความซื่อสัตย์ สุจริต และคำนึงถึงผลประโยชน์ของบริษัทฯ
  และผู้ถือหุ้นเป็นสำคัญ นอกจากนี้ บริษัทฯ
  ยังได้กำหนดข้อบังคับเกี่ยวกับการทำงานเพื่อให้พนักงานทั่วไปยึดถือเป็นแนวทางในการปฏิบัติหน้าที่ด้วยความซื่อสัตย์สุจริต
  ซึ่งในข้อบังคับดังกล่าวมีการกำหนดบทลงโทษ หากมีการฝ่าฝืนข้อบังคับด้วย

7.  การถ่วงดุลของกรรมการที่ไม่เป็นผู้บริหาร

  ข้อบังคับของบริษัทฯ กำหนดให้คณะกรรมการบริษัทประกอบด้วยกรรมการอย่างน้อย 5 คน โดย ณ
  วันที่ 31 ธันวาคม 2553 คณะกรรมการของบริษัทฯ ประกอบด้วยกรรมการจำนวน 7 คน
  เป็นกรรมการที่ไม่ได้เป็นลูกจ้างของบริษัทฯ จำนวน 5 คน โดยเป็นกรรมการตรวจสอบ จำนวน
  3 คน หรือคิดเป็นกว่า 1 ใน 3 ของจำนวนกรรมการทั้งหมด

8.  การรวมหรือแยกตำแหน่ง

  ในปัจจุบัน ประธานคณะกรรมการบริษัทฯ
  ไม่เป็นบุคคลเดียวกับประธานคณะกรรมการบริหารและประธานเจ้าหน้าที่บริหาร
  โดยไม่เป็นลูกจ้างของบริษัทฯ และไม่ได้ถือหุ้นในบริษัทฯ
  ดังนั้นจึงมีความเป็นอิสระในการปฏิบัติหน้าที่อย่างเต็มที่ และการที่นายยุทธ ชินสุภัคกุล
  ดำรงตำแหน่งประธานคณะกรรมการบริหารและประธานเจ้าหน้าที่บริหารควบคู่กันไปนั้น
  เป็นไปเพื่อประโยชน์ในการดำเนินธุรกิจเป็นสำคัญ อย่างไรก็ตาม
  คณะกรรมการบริษัทได้กำหนดบทบาทและหน้าที่ของทั้ง 2 ตำแหน่งดังกล่าวแยกไว้อย่างชัดเจน
  นอกจากนี้ บริษัทฯ
  มีการแต่งตั้งคณะกรรมการตรวจสอบซึ่งประกอบด้วยกรรมการที่มีความเป็นอิสระจำนวน 3 ท่าน
  ทำหน้าที่ในการถ่วงดุลและตรวจทานการบริหารงานของบริษัทอีกด้วย

9.  ค่าตอบแทนของกรรมการและผู้บริหาร

  ที่ผ่านมา บริษัทฯ ไม่มีการจ่ายค่าตอบแทนแก่คณะกรรมการแต่อย่างใด อย่างไรก็ตาม
  ที่ประชุมคณะกรรมการบริษัท ครั้งที่ 6/2546
  ได้มีมติอนุมัติให้เริ่มจ่ายค่าตอบแทนให้แก่คณะกรรมการตั้งแต่เดือนมิถุนายน 2546
  โดยค่าตอบแทนดังกล่าว
  ผู้ถือหุ้นพิจารณาแล้วว่ามีความเหมาะสมเมื่อคำนึงถึงประโยชน์ที่คาดว่าจะได้รับจากคณะกรรมการและอยู่ในระดับที่เทียบเคียงได้กับของอุตสาหกรรมเดียวกัน

  สำหรับค่าตอบแทนของผู้บริหารนั้น
  เนื่องจากคณะกรรมการบริษัทยังไม่ได้มีการพิจารณาคณะกรรมการกำหนดค่าตอบแทน
  เนื่องจากโครงสร้างองค์กรของบริษัทฯ ไม่ซับซ้อน ดังนั้น
  ปัจจุบันคณะกรรมการบริษัทจึงเป็นผู้กำหนดค่าตอบแทนของผู้บริหารโดยเชื่อมโยงกับผลการดำเนินงานของบริษัทฯ
  และผลการดำเนินงานของผู้บริหารแต่ละคน โดยค่าตอบแทนของผู้บริหารสำหรับงวดปีบัญชีสิ้นสุด ณ
  วันที่ 31 ธ.ค. 2552 และ ปี 2553 แสดงไว้ในข้อ 9.4

10. การประชุมคณะกรรมการ

  ข้อบังคับบริษัทฯ กำหนดให้ บริษัทฯ จัดการประชุมคณะกรรมการบริษัท 3 เดือนต่อครั้ง ซึ่งในปี
  2553 คณะกรรมการมีการประชุมรวมทั้งสิ้น 6 ครั้ง
  โดยในแต่ละครั้งมีคณะกรรมการเข้าร่วมเกินกว่าร้อยละ 60 ของจำนวนกรรมการทั้งหมด
  ทั้งนี้บริษัทฯ
  ได้คำนึงถึงความสะดวกในการเข้าร่วมประชุมโดยจัดการประชุมที่สำนักงานของบริษัทฯ
  หรือสถานที่อื่นใด ที่สะดวกต่อการเดินทาง และไม่ขัดต่อข้อบังคับของบริษัทฯ โดยบริษัทฯ
  ได้นำส่งหนังสือนัดประชุมคณะกรรมการพร้อมข้อมูลประกอบวาระการประชุมต่างๆ
  ให้คณะกรรมการล่วงหน้าไม่น้อยกว่า 7 วันก่อนวันประชุม ตามที่กำหนดในข้อบังคับบริษัท
  และหากมีเหตุจำเป็นไม่สามารถเข้าร่วมประชุมได้ กรรมการจะแจ้งบริษัทฯ
  ล่วงหน้าก่อนการประชุมประมาณ 1-2 วัน

  ------- ------------ ------------ -------------------------------------------
  รายชื่อ                             การเข้าร่วมประชุมในปี 2553 (ครั้ง)

  1.      นายยุทธ       ชินสุภัคกุล      6/6

  2.      นายเศวต      รมฤทธา       6/6

  3.      รศ. ดร.สัณห์ชัย กลิ่นพิกุล       5/6

  4.      นายวีระ       เหล่าวิทวัส     6/6

  5.      พล ต.ต. อัมพร ภัยลี้          6/6

  6.      นายอรรถพงศ์   พรธิติ         5/6

  7.      นายสุมิตร      กาญจนัมพะ     6/6
  ------- ------------ ------------ -------------------------------------------

11. คณะกรรมการชุดย่อย

นอกจากคณะกรรมการบริษัทแล้ว บริษัทฯ ยังมีคณะกรรมการชุดย่อย ดังนี้

1. คณะกรรมการตรวจสอบ ประกอบด้วยกรรมการอิสระจำนวน 3 คน ดังรายละเอียดในข้อ 9.2

2. คณะกรรมการบริหาร ประกอบด้วยกรรมการบริหารจำนวน 3 คน ดังรายละเอียดในข้อ 9.2

  โดยได้มีการกำหนดอำนาจหน้าที่ของคณะกรรมการชุดย่อยข้างต้นไว้อย่างชัดเจน อย่างไรก็ตาม
  บริษัทฯ ยังไม่ได้มีการพิจารณาแต่งตั้งคณะกรรมการกำหนดค่าตอบแทนและคณะกรรมการสรรหา
  เนื่องจากโครงสร้างองค์กรของบริษัทฯ ไม่ซับซ้อน

12. ระบบการควบคุมและการตรวจสอบภายใน

  บริษัทฯ ให้ความสำคัญต่อระบบควบคุมภายในสำหรับทั้งระดับบริหารและระดับปฏิบัติการ
  จึงได้กำหนดภาระหน้าที่และอำนาจในการดำเนินการของผู้บริหารและพนักงานเป็นลายลักษณ์อักษร
  มีการควบคุมดูแลการใช้ทรัพย์สินให้เกิดประโยชน์มากที่สุด
  และยังมีการควบคุมภายในที่เกี่ยวข้องกับระบบการเงิน
  โดยจัดให้มีรายงานทางการเงินเสนอต่อคณะกรรมการบริหารเป็นประจำทุกเดือน

  นอกจากนี้ บริษัทฯ อยู่ระหว่างการจัดตั้งฝ่ายตรวจสอบและพัฒนาระบบ
  เพื่อทำหน้าที่ตรวจสอบการปฏิบัติงานและระบบการเงิน
  รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ โดย บริษัทฯ
  ได้แต่งตั้งบริษัท สำนักงาน พิชัย แมเนจเม้นท์ คอนซัลแทนท์ จำกัด
  ทำหน้าที่ตรวจสอบระบบบัญชีและการเงิน (Internal Control)
  โดยรายงานผลการตรวจสอบโดยตรงต่อคณะกรรมการตรวจสอบเพื่อให้ฝ่ายตรวจสอบและพัฒนาระบบมีความเป็นอิสระ
  สามารถทำหน้าที่ตรวจสอบและถ่วงดุลได้อย่างเต็มที่

  สำหรับการบริหารความเสี่ยงนั้น บริษัทฯ
  จัดให้มีการประเมินความเสี่ยงอย่างสม่ำเสมอไม่ว่าจะเป็นความเสี่ยงทางธุรกิจและความเสี่ยงทางการเงิน
  โดยที่ประชุมคณะกรรมการบริหารซึ่งจัดขึ้นทุกๆ 2 สัปดาห์ ซึ่งนอกจากการประเมินความเสี่ยงแล้ว
  คณะกรรมการบริหารจะเป็นผู้กำหนดกลยุทธ์ และมาตรการลดความเสี่ยง
  รวมถึงมอบหมายให้หน่วยงานที่เกี่ยวข้องติดตามความเสี่ยงนั้นๆ อย่างต่อเนื่อง
  และรายงานความคืบหน้าต่อคณะกรรมการบริหาร

13. รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินและงบการเงินรวมของบริษัทฯ และบริษัทย่อย
  โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่มีความเหมาะสมและถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  สำหรับปีบัญชี 2546 เป็นต้นไป
  คณะกรรมการบริษัทจะเป็นผู้รับผิดชอบในสารสนเทศทางการเงินที่ปรากฏในรายงานประจำปี
  และคณะกรรมการตรวจสอบซึ่งประกอบด้วยกรรมการที่มีความเป็นอิสระจะเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
  และความเห็นของคณะกรรมการตรวจสอบซึ่งจะปรากฏในรายงานของคณะกรรมการตรวจสอบในรายงานประจำปี

14. ความสัมพันธ์กับผู้ลงทุน

  ในการเสนอขายหุ้นสามัญต่อประชาชนทั่วไปครั้งแรก บริษัทฯ ได้เปิดเผยข้อมูลต่างๆ
  ทั้งในด้านข้อมูลทางการเงิน และข้อมูลทั่วไปในแบบแสดงรายการข้อมูลการเสนอขายหลักทรัพย์
  (แบบ 69-1) และร่างหนังสือชี้ชวนต่อผู้ลงทุน
  อย่างถูกต้องและครบถ้วนตามเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  (“สำนักงาน ก.ล.ต.”) ทั้งนี้ ภายหลังจากที่หุ้นสามัญของบริษัทฯ
  ได้เข้าจดทะเบียนในตลาดหลักทรัพย์แล้ว บริษัทฯ
  ยังคงมีนโยบายที่จะเปิดเผยและปรับปรุงข้อมูลดังกล่าวต่อผู้ถือหุ้นและผู้ลงทุนทั่วไปตามมาตรฐานและเกณฑ์ที่กำหนดโดยสำนักงาน
  ก.ล.ต. และตลาดหลักทรัพย์แห่งประเทศไทย และแม้ว่าบริษัทฯ
  จะยังไม่มีการจัดตั้งหน่วยงานเกี่ยวกับนักลงทุนสัมพันธ์
  แต่ได้มอบหมายให้ประธานเจ้าหน้าที่บริหารเป็นผู้รับผิดชอบในการสื่อสารกับผู้ถือหุ้น นักวิเคราะห์
  ผู้ลงทุนและผู้ที่สนใจทั่วไป

4.  การดูแลเรื่องการใช้ข้อมูลภายใน

  บริษัทฯ มีนโยบายและวิธีการดูแลผู้บริหารในการนำข้อมูลของบริษัทฯ ไปใช้เพื่อประโยชน์ส่วนตน
  รวมทั้งเพื่อการซื้อขายหลักทรัพย์ ดังนี้

1.  ให้ความรู้แก่กรรมการรวมทั้งผู้บริหารฝ่ายต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

2.  บริษัทฯ กำหนดให้กรรมการ
    และผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทฯ
    ในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3.  บริษัทฯ
    จะดำเนินการส่งหนังสือเวียนแจ้งให้ผู้บริหารทราบว่าผู้บริหารที่ได้รับข้อมูลภายในที่เป็นสาระสำคัญ
    ซึ่งมีผลต่อการเปลี่ยนแปลงราคาหลักทรัพย์ จะต้องระงับการซื้อขายหลักทรัพย์ของบริษัทฯ
    ในช่วง 1 เดือน ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    และห้ามเปิดเผยข้อมูลที่เป็นสาระสำคัญนั้นต่อบุคคลอื่น โดยบริษัทฯ
    ได้วางมาตรการลงโทษสำหรับกรณีที่ผู้บริหารฝ่าฝืนนโยบายการนำข้อมูลภายในไปใช้
    โดยบทลงโทษจะขึ้นอยู่กับความรุนแรงของการนำข้อมูลภายในไปใช้ เริ่มจาก
    การตักเตือนด้วยวาจา ด้วยลายลักษณ์อักษร และออกจากงาน ตามลำดับ

    2.  บุคลากร

        1.  บุคลากร

  ณ วันที่ 31 ธ.ค. 2552 และวันที่ 31 ธ.ค. 2553 บริษัทฯ มีพนักงาน (ไม่รวมผู้บริหาร)
  แบ่งตามสายงานหลักได้ดังนี้

+---+------------------------+--------------------+--------------------+
|   |                        | ณ วันที่ 31 ธ.ค. 2553 | ณ วันที่ 31 ธ.ค. 2552 |
|   |                        |                    |                    |
| ห |                        |                    |                    |
| น |                        |                    |                    |
| ่ว |                        |                    |                    |
| ย |                        |                    |                    |
| ง |                        |                    |                    |
| า |                        |                    |                    |
| น |                        |                    |                    |
+---+------------------------+--------------------+--------------------+
| 2 | ฝ่ายผลิต                 | 175                | 173                |
| . |                        |                    |                    |
+---+------------------------+--------------------+--------------------+
| 3 | ฝ่ายการตลาด             | 12                 | 13                 |
| . |                        |                    |                    |
+---+------------------------+--------------------+--------------------+
| 4 | ฝ่ายบัญชีและการเงิน        | 13                 | 13                 |
| . |                        |                    |                    |
+---+------------------------+--------------------+--------------------+
| 5 | แผนกบุคคลและธุรการ       | 7                  | 7                  |
| . |                        |                    |                    |
+---+------------------------+--------------------+--------------------+
| จ |                        | 207                | 206                |
| ำ |                        |                    |                    |
| น |                        |                    |                    |
| ว |                        |                    |                    |
| น |                        |                    |                    |
| พ |                        |                    |                    |
| น |                        |                    |                    |
| ัก |                        |                    |                    |
| ง |                        |                    |                    |
| า |                        |                    |                    |
| น |                        |                    |                    |
| ร |                        |                    |                    |
| ว |                        |                    |                    |
| ม |                        |                    |                    |
| ( |                        |                    |                    |
| ค |                        |                    |                    |
| น |                        |                    |                    |
| ) |                        |                    |                    |
+---+------------------------+--------------------+--------------------+
| เ |                        | 25.66              | 24.66              |
| ง |                        |                    |                    |
| ิน |                        |                    |                    |
| เ |                        |                    |                    |
| ด |                        |                    |                    |
| ือ |                        |                    |                    |
| น |                        |                    |                    |
| แ |                        |                    |                    |
| ล |                        |                    |                    |
| ะ |                        |                    |                    |
| โ |                        |                    |                    |
| บ |                        |                    |                    |
| น |                        |                    |                    |
| ัส |                        |                    |                    |
| ( |                        |                    |                    |
| ล |                        |                    |                    |
| ้า |                        |                    |                    |
| น |                        |                    |                    |
| บ |                        |                    |                    |
| า |                        |                    |                    |
| ท |                        |                    |                    |
| ) |                        |                    |                    |
+---+------------------------+--------------------+--------------------+
| ค |                        | 0.12               | 0.12               |
| ่า |                        |                    |                    |
| เ |                        |                    |                    |
| ฉ |                        |                    |                    |
| ล |                        |                    |                    |
| ี่ย |                        |                    |                    |
| ผ |                        |                    |                    |
| ล |                        |                    |                    |
| ต |                        |                    |                    |
| อ |                        |                    |                    |
| บ |                        |                    |                    |
| แ |                        |                    |                    |
| ท |                        |                    |                    |
| น |                        |                    |                    |
| ( |                        |                    |                    |
| ล |                        |                    |                    |
| ้า |                        |                    |                    |
| น |                        |                    |                    |
| บ |                        |                    |                    |
| า |                        |                    |                    |
| ท |                        |                    |                    |
| ) |                        |                    |                    |
+---+------------------------+--------------------+--------------------+

  ทั้งนี้ บริษัทฯ ได้จัดตั้งกองทุนสำรองเลี้ยงชีพให้แก่พนักงาน เริ่มตั้งแต่งวดเดือนกรกฎาคม 2546
  เป็นต้นมา โดยพนักงานจะจ่ายเงินสะสมในอัตราร้อยละ 3-5 ของค่าจ้างทุกเดือน
  ในขณะที่บริษัทฯ จะจ่ายเงินสมทบ

  ในอัตราเท่ากันค่าใช้จ่ายในส่วนของบุคลากรที่เพิ่มขึ้นส่วนหนึ่งมาจากการปรับอัตราประจำปีของพนักงานประมาณร้อยละ
  5

  นอกจากนี้ บริษัทฯ ได้ให้สิทธิในการซื้อหุ้นสามัญเดิมของบริษัทฯ
  แก่พนักงานของบริษัทและบริษัทย่อย โดยที่ประชุมคณะกรรมการบริษัท ครั้งที่ 2/2547 เมื่อวันที่
  27 มกราคม 2547 มีมติให้จัดสรรหุ้นสามัญเดิมของบริษัทฯจำนวน 1,784,852 หุ้น ที่บริษัท
  สหกิจบรรจุภัณฑ์ จำกัด ถืออยู่ให้แก่กรรมการและพนักงานของบริษัทฯ ในราคาหุ้นละ 11.50 บาท
  มูลค่าที่ตราไว้หุ้นละ 5 บาท (ดูรายละเอียดหลักเกณฑ์การจัดสรรในส่วนที่ 2 – หน้า 39)
  โดยพนักงานของบริษัทฯ และบริษัทย่อยที่ได้รับจัดสรรหุ้นในครั้งนี้มีจำนวน 26 ราย
  ได้รับจัดสรรหุ้นรวมกันทั้งสิ้น 1,254,852 หุ้น คิดเป็นร้อยละ 70.31
  ของจำนวนหุ้นที่จัดสรรในครั้งนี้

  สำหรับในรอบระยะเวลา 3 ปีที่ผ่านมาบริษัทฯ
  ไม่มีการเปลี่ยนแปลงจำนวนพนักงานอย่างมีนัยสำคัญและไม่เคยมีข้อพิพาททางด้านแรงงาน

2.  นโยบายในการพัฒนาพนักงาน

  พนักงานถือเป็นทรัพยากรที่สำคัญในการดำเนินธุรกิจการผลิตบรรจุภัณฑ์กระดาษ ดังนั้นบริษัทฯ
  และบริษัทย่อยจึงได้ให้ความสำคัญในการพัฒนาพนักงานเพื่อเพิ่มพูนความรู้ ทักษะ
  และประสิทธิภาพในการทำงาน โดยการจัดอบรมพนักงานถึงทักษะ
  เบื้องต้นเกี่ยวกับการปฏิบัติงานเพื่อให้การผลิตบรรจุภัณฑ์กระดาษของบริษัทฯ
  และบริษัทย่อยเป็นไปอย่างมีประสิทธิภาพ